
NA U NONGTHOH 
Nong pule baieit , 

Ha ka jingiaid shang jong nga kylleng ka brl 
u Hynniewtrep ban wad ia kiei kiei kiba u Barim 
bajah u ju tip ju don ju ri ju smiar , nga la shem 
bad ia kynduh shibun ki jingphylla. Ha ka 14 
tarik u Nohprah 1981, ka Study Tour Circle Shil- 
long ka la leit ai sha Meghalaya State Museum 
Shillong ia kawei ka suloi khyndew ( Khasi Indi- 
genous Gun) bad ar tylli ki pisa rupa ba la 
ihoh da ki dak ki bymdei ki phareng ne hindi. 
la kine ki pisa bad suloi khyndew nga la ioh na 
ka raid Nonglyngdoh Khatar-lyngdoli. 

Sa kawei pat ka jingshem ka long mynba nga 
ia synran ia ki dkhot ka Rympei Theatrical Cen •» 
tre ban leit peit ia ka nongrim iing u Kiang Nong - 
bah, Khlawait ki paid Hynniewtrep, ki trai iing 
ba shna iing ha kata ka jaka, ki la ioh katto katne 
ki tiar nar ba syriem ia ki sum bad sdi hyndai , 
mynba ki tih nongrim. la kita ki tiar nar, u 
trai iing n ai sngewbha ia ngi bad nga la ai 
jingmut ia ka RTC ba kin bat hi ia kita ki tiar, 

Kumjuh ruh ha ka snem 1985 nga la shem sa 
ia kawei ka waitlum thma ba u Bor Manik , u 
syiem bakhatduh eh ka hima Shyllong u la ai 
sngewbha ia u Jan pator L»loo u nongialam ia ki 
San-lyngdoh san-kum ban ialeh thma ia ki pha- 
reng. Ka jaka ialeh ba ki paha r a ka long ia ki 
khlaw hapdeng Jirang bad Nongkhlaw, ki da pyn- 
long jaka pdeng ia ka jingkieng ingding bad wah 
Khri. Nangne ki leit ai jingtip ia kino kino kijing- 
jia sha krem u Tirot Sing Thain Mawmih. Ka 



sop jong katei ka waitlam ka shu thain da u riphin 
pohwei pohar baroh shilynter. la katei ka wait- 
lam ruh nga la shu bthah ia ki nongsumar jong ka 
ba km sumar bha. 

Nalor kitei, dang don bun sa kiwei ki jinglap 
jingshem jong nga ; kum ki jaka ba ki tep ia ki 
mar hyndai ki jingthoh dur ha ki maw ( Stone in- 
scription) ki jingshtah dur ha ki maw (Sculpture) 
bad kiwei kiwei , hynrei kaba phylla tarn ha nga 
hi shimet ka long ka Maloi khlieh u syiem Syad 
Lukhmi , kaba ki ri ki sumar ha la iing ha kawei 
na ki jail ki kynja u paid Hynniewtrep. Nga ia- 
thuh ia kine khnang ba ngin ia tip lang ba dang 
don shibun kiei kiei kiba lah ban sakhi ia ka 
Mynnor baphyrnai ka jailbynriew u Hynniewtrep 
bad ka dei ka kamram jong kito kiba bat ia ka 
bor ban pynshlur ia ki briew la jong ban sei madan 
ia ki kloi katba lah. 

Nong pule baieit, ha kane ka kot barit phin 
lap ia kawei ka khana kaba nga jer kyrteng ‘ Ka 
Khwan Joi ha ka jingshisha la tip ia kane ka 
khana kum *Ka Blang Khyrna Masi Khyrna ba 
la iathuh ha nga da u bah Benjamin Shadap. Ka 
kyrteng Khwan dei kaba la shu buh hi da u nong- 
ihoh. Ha kawei pat ka khana ‘ Ka Riteng Myn- 
nar ; phin lap ia ka kyrteng ‘Kongwieng bad Rai,' 
Toi u nong iathuh khana um tip shuh ia ka kyrteng 
jong ki, u shu ong ba ki ia long shipara , hynrei 
na ka daw ba u hynmen u kylla N iangkongwieng 
ynda la iap, nga buh kyrteng hi noh ia u da u 
Kongwieng bad ia ka para jong u da ka Rai. 



Shwa ban pynkut, nga kwah ban iat'auh ha 
phi ki nongpule ba ia kane ka kot nga la ai kyr - 
teng da “Ki Khana U Hynniewtrep.” Hynrei na- 
mar ka kot ka la kham rben ba la bun ki khana 
bad ba ka Sorkar ka dawa na ngi ki nongthoh ban 
soi ia kawei ka Agreement kaba kynthup ia kine ki 
kyntien. 

1 Shri agreed to supply 10 

copies of my book to the Department, and to 
print on the front page cover of the book with 
words, this book is published with the financial 
assistance from the State Governtment of Me- 
ghalaya. 

Dated Shillong Signature of the 

the-May 1986. Author. 

Nga sngew ba ka long kum ban thok ia lade 
bad ia u paidbah namar ka jingiarap pisa kaba 
ka Sorkar ka ai ka long tang Us. 1500l-(Shi 
hajar shiteng) la kiba ka ioh duna bad tang Rs. 
2500f- ( Ar hajar shiteng Ia kiba ka ai bun eh 
khlem da pynshongdor ia ka jingbun sla ne Qouta- 
tion na ki Printing Press. Koit hat kaba ka 
ai isynei, nga sngew ba ngi dei hi ban sngewnguh 
khlem da shukor iano iano. Dei na kata ka daw 
ba nga sot noh tang katto katne lynnong na ka 
kot “Ki Kbana U Hynniewtrep'’ bad ai kyr teng 
noh da “ Ka Riteng Mynnar bad Ktwei.” 

Nong pule baieit , ngam tip balei ha kane ka 
por nga poi kynmaw ta ki katto katne ki kyntien 
u Myllung Soso Tham ;• 

(a) Synshar, Bishar, Rangbah saidthma, 

U sur matlah u Sbai Rupa. 

(b) La kie ka Sbur, u sah u Maw, 

Nang duh nang jot ki Shnong ki Thaw*. 

(k) Ngi im ha kiwei pat ki sngi, 

Ngim tip shano kan poi ka Ri 

(e) Ka wah ka khraw nang hiar arsut ; 

Ha khmat jong ngi u Lyoh ba jngut ; 
Kumba Hyndai, kumta Lawei, 

Namar ka Ri ngin long kawei. 

(g) Kumta ki mih ki Khla ka wait, 

Ban rem ban ksan tang mar shi wait ; 

Nga pynkut da kaba ai khublei ia ka Sorkar 
Meghalaya; bad ia baroh ki lok kiba la ia don 
kti bad nga ha kaba pynmih ia kane ka kot kham- 
tam ia phi ki nongpule. 

Khublei shibun 

Lummawbah Upper Shillong Donbok T. Laloo 
20 larik u Naitung 1986. U Nongthoh. 

Ka Khwan 


Shisien la don kawei ka briew kaba la kha 
tang arngut ki khun kynthei. Ma ka bad u 
tnga jong ka, ki la iap noh hadien ba kita ki 
khun kynthei jong ki, ki la don la u nongri 
nongsumar. Kita ki arngut shipara ruh, ki la 
ioh khun tang mar kawei ka khun kynthei bad 
kin shym ioh khun shuh. 

Ka hynmen ka long ka briew kaba la lot 
spah;bad kaba ban beiii ia ki baduk basuk. 
Kumta ka kylla long ka briew kaba riewspah, 
hynrei la ka riewspah, ki para shnong kim da 
sngewtynnad ia ka bad ki sin ia ka ka Khwan. 

Ka para pat, ka long ka briew kaba duk, 
hynrei la ka duk pynban ka don ka mynsiem 
isynei bad sngewlem ia la ki para briew bad 
ki briew ruh ki ieit ki burom ia ka. 

Haba ka khun kynthei jong ka para ka la 
sdang samla, ki kmie ki kpa jong ka ki la 
iap noh, kumta ka la sah khunswet bad ka 
la dei ban leit sah noh bad ka Khwan, ka mei* 
san jong ka. 

Ka Khwan ka pyntrei shitom sat ia ka 
khun jong ka para. Bapli ka khynnah khun* 
swet ka trei palat ia ka mraw. Ka met ka phad 
jong ka ka dap tang da ki dak shah shoh 

shah sympat, namar tang bakla khyndiat tiak, 
khlem pep, u dieng sympat un hap ha ka met 
jong ka. Kata ka jingim jynjar ka pynrit myn- 
siem shikatdei eh ia ka khunswet bapli. Kum- 
ta, la ka khmat samla jong ka ka phuh, pynban 
ka sah tang ka shyieng bad ka snep. 

Ha ka por ba la ih bha u kba, ka Khwan 
ka phah ia ka khunswet ban leit ap sim, namar 
ki sim ki wan puh bad pynjulor palat ia u kba 
jong ka. Kumta man la ka sngi ; ka khunswet 
ka leit sha lyngkha bad ka kyrha ka pyrta, 
“Ahait bait hait,” ban beh la kita ki sim. 

“A hait a hait a hait, mano,.... la nga ?” 
Sawa kynsan kawei ka sur baphylla katba ka 
khunswet ka kyrha beh sim. 

Ha kaba nyngkong, ka khunswet ka nang 
mut ba don ba leh danda ia ka, kumta kam 
da pynsngew eh wat la ka pynshang la ki 
khmat shane shatai, bad ynda wan her biang 
ki sim sha lyngkha, ka khunswet ka beh ka 
kyrha biang kum mynshwa. 

“A hait a hait a hait, Mano,.... la nga?” 
La sawa biang ka sur ba phylla. Ha kane 
ka kynti, ka khunswet ka sngewthuh shai ba 
ka sur ka wan na sha kjat lum. Bad haba 
kam lohi lano iano, ka la kem tieng, hynrei 
kam nud phet, ka pyniaw la ka mynsiem 
namar ka sheptieng ioh shah shoh ha ka mei- 
san. Hynrei ynda ka beh sim biang, sa shi- 
sien pat ka ioh sngew ia kajuh ka sur. 

*A hait a hait a hait, Mano,....la nga? ft 

Bran phet ka khunswet ban leit lathuh 
sha ka meisan, hynrei ka meisan kam aili, 
ka hukum ba ka dei ban leit ap biang, ka 
da byrngem shoh ia ka. Kumta sa shisien 
pat ka khunswet ka leit sha lyngkha bad don- 
bok ia ka,, ba ki sim kim shym wan shuh 
sha lyngkha ha kata ka janmiet. 

Ha ka sngi kaba bud, ka khunswet ka 
hap ban leit ap sim biang sha lyngkha. Ha 
kata ka sngi ruh tang mar ia kyrha beh sim 
ka khunswet “A hait hait hait,” ka iohsngew 
biang ia ka sur khyllah, “A hait a hait a hait, 
Mano?....la nga?” Sa shisien pat ka khunswet 
ka phet biang ne lyngkha bad leit iathuh ha 
ka meisan. 

Ha kane ka sien ka Khwan ka tim ka 
mai bad ka sympat tyngeh ia ka khunswet, 
ka da kren mynthi khlem pynshongdor ia ka 
jingtieng jong ka khynnah bapli. “Balei pham 
kylli la u dei u briew ne u Blei? Balei pham 
ong ba lada dei u briew un mih haba shai, 
un wan rah ka Biang khyrna ka Masi khyrna <*) 
ki shakri ki shakor?” Bad ka hukum ba kan 
lait biang sha lyngkha. 


0) Biang khyrna Masi khyrna «■ Ka Biang ka Masi ba 

la long ban kfiia 

(Blang-hana Masi-hana = Ka Biang ka Masi ba 

la sngaid bha) 

Da kaba jaw ummat bad sngew sangsot 
ia lade, ka khunswet ka leit biang sha lyngkha, 
bad ka beh hi ia ki sim kumba ka ju leh, 
hynrei ha kane ka sien ka tang shu iohsngew 
biang ia ka sur khyllah ka kylli bad ong; 

“U ei uta? hato dei u briew ne dei u 
Blei....Lada dei u briew te un mih haba paw, 
to un wallara ka Biang khyrna ka Masi khyrna, 
ki shakri ki shakor.” 

Tang shu dep kren ka khunswet ia kitei 
ki kyntien, la sawa ka them kumba taid ka 
kynhun Biang kynhun Masi, shen ka iohi shi- 
sha ia ki biang ki masi ba la niah da u briew 
uba phylla bad itieng ban peit. Na syngkai 
shajrong u don da ka met briew, katba na 
syngkai sharum pat da ka met bseih. 


“Bran, phet ka khunswet, hynrei uta u 
Mrad khyllah u beh sia sia bad dang tang 
shilum ba ka phet, uta u mrad kynsha u la 
da lap bad kyllaifi ia ka. Kram ka kyllon. 
bad iapler Jiang. 

Haba ka khunswet ka tipbriew, ka lyng- 
ngoh ngain ban iohi ia u samla babha briew 
lymphuin uba leh ieit ia ka. Bad mar ia peit 
ia ki khmat jong u, ka sngew ba ka jingieit 
ba phylla ka tap lup ia ka, bad ka sngew- 
thuh artad ba uta u briew u la dei u tnga 
jong ka. 

Na kata ka lyngkha kba, ka khunswet' 
bad la u tnga, ryngkat ki blang ki masi ki 
la leit sha ling ka Khwan. Naduh kata ka 
por ka khunswet ka kylla riewspah bad don 
la ka jong ka iing. Ki jynjar jong ka baroh 
ki la wai. 

Ka Khwan kaba don la ka khun samla, 
ka sngewbishni ia ka nusip bha bok jong ka 
khunswet bad ka kwah ba ka khun jong ka 
ruh kan Ioh tnga da u briew bariewspah kum- 
ba Ioh ka khunswet Kumta man la ka sngi 
ka dem leit kai sha ling ka khunswet ban 
swar buit na u tnga jong ka. 

“Phi i kiaw,” iathuh u tnga ka khunswet 
haba ka bniah palat ia u. “Ka kyrteng jong nga 
ka long u Muij, u para jong nga pat u kyrteng 
u Sah. Nga, nga long shiteng briew shiteng 
Bsein, hynrei u Sah u long pura u Bseifl. Ka 
Hukum blei ka la bynta la nga ban kylla briew 
pura tang shu Ioh shim tnga, hynrei ka hukum- 
blei kam shym ai bynta ia u Sah ban kylla briew 
kum ma nga. 

Ma nga bad u Sah ngi long kiba riewspah, 
hynrei kam don lad ia phi ban pyniabia 7a ka 
khun jong phi bad u Sah. Na kata ka daw, kan 
bha ba phin pyniabia fa ka bad no bad no.” 

Ka jinglalot spah jong ka Khwan ka khang 
khyrdep la ka bor sngewthuh bad tap matlah 
la ka jingshisha, kumta kam ngeit la ki ’tien- 

ksiar *tienrupa ’tienhok ’tiensot u Muij, pyn* 
ban ka tharai thok i'a u. 

Ym slem hadien ba u Muij u la iathub 
shaphang i'a lade bad la u para, ba ka Khwan 
ka iai i'awer ia ki lok kynthei ban i'a lcit 
tong doh na kata ka phud wah kaba u Muij 
bad u Sah ki shong. 

Ki lok kynthei jong ka ki lai ioh doh- 
kha man la ka sien ba ki ia leit tongdoh, 
hynrei ma ka pat kam ioh dohkha satia ha- 
duh ba ki lok jong ka ki la lyngngoh. Phewse 
ka Khwan ka iai bret ia ki dohkha ba ka 
!oh namar ka wad i'a u para jong u Muij. 

Ha kawei ka sngi, katba ki dang ia tong 
doh kumne, kawei ka paralok kynthei ka la 
lohi ba ka Khwan ka iai bret ia ki dohkha 
kiba ngat ha ka kriah jong ka. “O Balei pha 
bret noh ia kiba la ngat,“ ka kylli. 

“Em pha, nga ngat tang da ki tham suda,” 
jubab shngain ka Khwan kutn bym don ba 
iohi a’iu ba ka leh. Da ka jingiaipyrshang 
kumne, ha kawei ka sngi ka ngat shisha da 
u Bsein, thik kum uta uba la batai u Muij. 

Une te dei u Sah, khop ka thep Ta u bad 
ka leit rah sha la iing. Ha kata hi ka miet, 
ka Khwan ka pynthiah i'a la ka khun samla 
bad uta u Bseifl da ka jingngeit ba kan ioh 
pyrsa kurim da uba riewspah kum j a Muij. 

Da ka jingkmen ha la mynsiem ka Khwan 
ka khie dang step phyrngap bad shet bam na 
ka bynta ka khun bad u Sah, hynrei ynda 
ka rung sha ka kamra ba ka pynthiah Ta ki, 
ka kyndit tyngeh ban iohi ia kawei ka thliew 
kaba poi shabar bad ym don shuh mano mano 
ruh hapoh kata ka kamra. 

Mardor ka kyrsiew ia la u tnga bad ba- 
roh arngut ki mih shabar ban wad ia ki. Ynda 
ki wad shane shatai bad khongngoid ia ki 
kdong ki shmiang ki lap ia u Sah ba u la 
heh bad thiah lyter hapoh sem sniang. 

Shiphang, ka Khwan kam tip shuh aiu 
ban leh, hynrei u tnga iong ka u bat la ka 
jingtip briew bad u phan ia ka ba kan leit 
khot mardor ia u Muij. 

Mar ia tip ia kata ka jingjia, kloilan 
u Muij u wan beh sha kata ka jaka da kaba 
rah ia u Klong um, ka pangkha ksiar ban 
pynim bad ka tari ksiar ban pyniohthiah. Mar 
ia poi, u pyndei tak da ka tari bad puid ia 
ka kpoh u Sah, u sei ia ka samla, u syn- 
reit um na u Klong bad kaweh da ka pang- 
kha pynim. Suki suki la wan mynsiem ha 
ka samla bad hadien shipor ka im biang Nangta 
u shim ia u Sah, u suh biang ia ka kpoh 
jong u bad leit bret ia u sha phud wah. 

Ka khwan ka sngewkmen ba ka khun 
jong ka ka im pat, hynrei haba u Muij u 

sneng u pyni ba kam dei ban lalot spah, ka 
Khwan ka kem bitar bad tim kylla da kaba 
kynnoh kynta ba dei ma u uba phon Ta ka. 


U Muij um jubab ne ai nia ia la ka kiaw 
kurim, u shu sneng la ka ba kam dei ban 
jler madei ia ka ktien ioh long bih ia lade. 
Hynrei ka mynsiem lalot spah bad mynsiem 
niangkuhiw, ka khang khyrdep Ta ka bor 
sngewthuh bad tap matlah ia ka jingshisha. 
Kumta ha ka jingbitar bieij ka pyrta shla bad 
smai pynban. “Lada dei hok ba nga shu la- 
lot spah ma nga, to u Sah un mat nguid biang 
ia ka khun jong nga.” Ka da sngew shngain 
ba kum kata ka jingjia kan ym jia shuh, na- 
mar ka ngeit ha u Sah u la iap duh mynba 
u Muij u puid ia u. 

U Sah ia uba u Muij u la leit bret sha 
phud wah, um shym iap duh. Kat nang iaid 
ki por, u nang koit na ka jingmong bad u 
nang heh nang heh. 

Haba u Sah u la khlain bha, u la sahnud 
ia ka khun jong ka Khwan, kumta u kpong 
thliew kpong krem napoh napoh ka wah ha- 
duh ka ling jong ka Khwan. 

Ha kawei ka sngi, katba ka khun jong ka 
Khwan ka dang ap kba ha tyngkong rym- 
pong, (2) u Sah u mih kynsan bad rong bak 
la ka sha poh la ka krem ba u shong. 

Ra Khwan ka lohi hamar ka por ba ti 
Sah u rong i'a ka khun marwei jong ka, hynrei 
la ka pyrta briew, ym don ba mih namar ym 
don rangbah ha shnong ha kata ka por, da lad6 
ruh kam inud tur shuh ba u Sah u la heh palat. 
Kumta ka shu iam shu lyniar marwei. 

Ha kata ka janmiet ka Khwan ka leit kyr- 
pat biang i'a u Muij, hynrei u Muij u pynpaw ba 
um lah shuh ban leh ei ei namar u Sah u la loh 
hok i'a ka khun jong ka kat kum ki tien smai 
jong ka hi. Kumta ka Khwan ka iap suki ha ka 
jingkordit bad jingsngewsih. 


(2.) Tyngkong rympong= 

Ka Baranda ba sha dien ling 
(Rympong=rynsan) 

Ka Thapbalong 

Shisien la don arngut shipara ki khunswet. 
U hynmen u la rangbah bad u don la ka tnga. 
Kat kum ka dustur, u hynmen u leit sah noh ha 
ling ka tnga bad u para jong u uba dang khyn- 
nah samla u bud sah lang bad la u hynmen. 

Baroh arngut shipara ki thwat bri lum ban 
rep sabah (I >. Ynda la dei ka por bet kba, 
u hymen u bthah ia u para ban leit ap loh 
wan puh ki sim ne wan bam ka mrad. 

U para jong u, u thaw kawei ka kyndang* 2 ) 
halor uwei u dieng uba don hajan kawei ka 
diengjri kaba heh bha raian. Na kane ka kyn- 
dang u beh bad kyrha ia ki sim kiba wan puh 
kba. 


Ha kawei ka sngi, u para u rah la ka Ma- 
rynthingl 3 ) ban tern kai halor Kyndang ban lait 
ka sngew kynjah sngewkhia. “Ding....ding.... 
ding....” u tern bad la ka kyrha ia ki sim kiba 
wan puh kba. 

“Mano ba tem kumta, ba sngap 'sih W ki 
khun jong nga,” sawa ka sur ba sngew ngiew. 

U para u sngap shiphang, hangta u sdang 
tem biang “Ding....ding....ding.” 

“Me da kwah shisha T la byrngem ka sur 
ba sngew ngiew. 



1) pafa u sangeh biang ka tem, hynrei haba 
Mm lohi lano i'ano ruh, u sdang biang ban tem. 
“Ding.. ..ding. ...ding.” 

“Lada mem sngap,” sawa biang ka sut 
sngewngiew, “ngan wan pyniap ia me, lada lah 
ma me, men thoh saw ia ka iing da ka snam jong 
nga, ia ka doh men sam kyndang. Lada jop 
ma nga, ngan tab saw da ka snam jong me ia 
ka Jri, ka Ramew bad ngan sam kyndang ia 
ka doh jong me.” 

Uta u khynnah, u khmied sha ka diengjfi 
kaba don hajan, pynban um iohi ei ei ba rben 
eh ki sla jong ka. La u peit sha tbian sha Ra* 
mew, ym don mano mano ruh. 

“Nga thikna bha ba don kiba byfngem ia 
nga,” pyfkhat weibriew u khynnah bad mardor 
u hiaf bad leit i'athuh sha la u hynmen, uba 
dang kper snah < 5 > la ka phyllaw iing. 

“Bah,” “ong u para, “nga ioh sngew ia ka 
jingbyrngem kaba wan mih na ka diengjri, ka 
jingbyrngem kaba ong ban pyniap ia nga bad 
ba kan thoh saw ia ka Jti bad ka Ramew da 
ka snam jong nga.” 


in Sabah =:Kba lyuit 
<2) Kyndang=Ka rynsan 

(3) Marynthing=Ka jingtem ba kutn ka Maryngod tangba 
kbam heh bad kbam sngew biaw baba 
tem. Ka Maryngod ka don lai ksai» 
ka Marynthing ka don tang sbiksai. 
f4) Sngap ’sih=Sngap sngewsib 

“Shish me, kaei kaba nud ban pyniap khlem 
daw,” jubab u hymnen, “kbie me leit ap beit 
ha ka Kyndang ioh sepei u kba.” 

U para bapli, namar u long u khynnah ba 
kohnguh, u leit ap biang, hynrei ha shwa ba un 
leit u ong “Bah, lada jaw slap kynsan ka bneng 
bad jlaw ki ksew, to tip ba nga la lap,” bad u 
leit de bak sha la ka Kyndang. 

Tang shu poi ha Kyndang, u shim la ka Ma- 
rynthing tad u tern “Ding ding ding,” u da 
kyrha ia ki sim kiba wan ban puh kba. Mar 
ia riew ka Marynthing “Ding ding ding,” u ioh 
sngew biang ia ka sur kynhied kaba wan na 
ka diengjri “Mano ba tem kumta, ba sngap ’sih 
ki khun jong nga.” 

U para um pynsngew satia ia ka jingkyn- 
hied, namar u hynmen u la ong bym don ba 
nud ban pyniap khlem daw. Ha u hi, u sngew 
ba u khlem ai daw ei ei. 

“Ding ding ding,” u tem biang, bad mar ia 
tem, ka sur byrngem ka sawa biang na ka 
diengjri, “Me da kwah shisha ?” 

U para um pynsngew u tem la ka tem, 
“Ding ding ding. “Sa shisien ka sur byrngem 
ba sngewbitar ka sawa biang na ka diengjri. 


(5) Kper snah«=Kaba ker kper da kaba shu thaifi pynieng 

“Lada mem sngap ngan wan pynlap ia 
me, lada jop ma me, men thoh saw ia la ka 
ling da ka snam jong nga, ia ka doh men 
sam kyndang. Lada jop ma nga, ngan ' thoh 
saw da ka snam jong me ia ka Jri, ka Ra- 
mew bad ngan sam kyndang ia ka doh jong 
me.” 


U para um patiaw Ta ka jingfcyrngem byrsit, 
u tem la ka tern “Ding ding ding,” bad kyrha 
ia ki sim kiba wan puh kba. Kynsan u ioh- 
sngew kumba don ba bat khak na dien ba ktik 
shi ktik ia u, bad jar um tip briew shuh. 


Brup, brup, brup jaw s’ap kynsan ka bneng 
bad ki kscw shnong ki ud ki jlaw kynsan. 
Thret kyndit u hynmen, wiaw u suh sha ka 
Kyndang bad tang shu poi ha jrong u shem 
ba u para u la iap. 

U hynmen u sat sia na ka bynta la u 
para, u shim ia kata ka Marynting bad u tem 
“Ding ding ding.” Mar kumta u iohsngew 
ia ka jingkynhied fiiewbeifi fiiewpoh. 

“Sa u ei uta uba pynsngap ’sih ia ki khun 
jong nga” 

Shiphang u hynmen u sngap, nangta u 
tem biang “Ding ding ding,” Mar kumta u 
ioh sngew biang ia ka jingbyrngem “Me da 
kwah shisha? 

Shiphang u hynmen u sngap, flaiigta u 
tem biang “Ding ding ding,” Mar kumta u 
ioh sngew biang ia ka jingbyrngem “Me da 
kwah shisha? 

Shiphang u Sangeh bad tem biang. “Ding 
ding ding.” Hangta u lohsngew ia ka sur ma- 
ham kaba ong; 

“Lada mem sngap, ngan wan pynlap i'a 
me, lada jop mame, men thoh saw la la ka 
iing da ka snam jong nga, ia ka doh men 
sam kyndang. Lada jop ma nga, ngan thoh 
saw da ka snam jong me ia ka Jri, ka 
Ramew bad ngan sam kyndang ia ka doh jong 
me.” 


Uta u hynmen, suki jai u hiar noh na 
kata ka Kyrdang bad u leit sha la shnong, 
u pyrta shnong ban la mih shnong, u iathuh 
ia ki jingjia baroh, bad ki rangbah jong ka 
shnong ki ia leit sha kata ka jaka bad la ki 
wait ki sum ki khnam ki ryntieh. 

Tang shu poi ha Kyndang, baroh ki paid- 
bah ki rieh ba la ki jaka jaka, u hynmen 
pat u kiew halor ka kyndang bad u tem la 
ka Marynting. “Ding ding ding, “bad u 
kyrha artad la kumba ki sim ki wan ban 
puh kba. 

“Sa mano uta u ba pynsngap *sih’ ia ki 
khun jong nga” mih ka sur byrngem na 
diengjri. 

U hynmen um pynsngew la kata ka sur 
byrngem, hynrei u tem biang “Ding ding ding” 
bad u kyrha la kumba bun ki sim ki wan 
puh kba. 

“Me da kwah shisha,” sawa biang ka sur 
byrngem. 

U hynmen um pynsngap, u tem la ka 
tem “Ding ding ding” 

Mar kumta, ka sur na diengjri ka kyn- 
hied_ bitar, “Lada mem sngap, ngan wan pyn- 
Tap la me, lada jop ma me men thoh saw 
i'a la ka ling da ka snam jong nga, la ka 
doh men sam kyndang. Lada jop ma nga 
ngan thoh saw da ka snam jong me la ka 
Jii, ka Ramew bad ba ngan sam kyndang la 
ka doh jong me.” 

U hynmen u sngap shiphang nangta da 
kaba husiar bha u tem “Ding ding ding” bad 
u peit artad shaphang ka diengjri. Kynsan u 
iohi ia ka briew kaba raniup shniuh ba ka 
hiar na kata ka jri, ki khmat jong ka ki i 
atlukhi, ki kti ki kjat kiba i bong khniang 
hynrei i satar bha. 

“Ka dei ka Thabalong” (®) la kren wei briew 
u hynmen khlem da pynmih sur, bad da kaba 
husiar bha, u iai tem “Ding ding ding” bad 
peit la ka jingkieng jong ka Kyndang, hangta 
u iohi ba ka wan kiew wut wut khlem i kheifi 
snep iano iano ruh. Ha ka por ba kan poi 

aftad ha jrong, u tied tyngeh kynsan thlup 
da ka Marynting na ki khohsiew jong ka bad 
dung lydung ka hap sha madan. “Rap paid- 
bah” u pyrta bad hiar pynsted ia lade sha 
madan. 

Baroh baroh ki paidbah ki i‘a mih ki ia 
pom ia dung ia kata ka Thabalong haduh ba 
kan da kyllon iap. Hynrei haba ki mut ban 
leit noh, kata ka ksuid ka khie bad ka la 
nangheh ban ia kaba mynshuwa kumta ki paid- 
bah ki ia leh biang ki dung ki pam ki pyn- 
iap bad ynda ka la kyllon iap, ka khie pa 
khie biang. Ka nang heh nang jrong man 
la ka sien ba ka khie biang. 

Ka Paitpuraw ka la iohi ia kata ka jing- 
ialeh hapdeng u paidbynriew bad ka Thaba- 
long. Kumta ka pyrkhat ban iarap ia uta u 
paidbah, hynrei la ka iarap, ka sngew ba ka 
dei ban ioh bainong. Liak ka kynmaw ia ka 
Pyrtuh bad ka Kpong, kumta ka ong “Paid, 
paid, paid, Lada phi ai spong basaw I 6 7 ) ha nga, 
ngan batai kumno ban pyniap ia ka.” 

Kita ki paidbah ba iai i'aleh ia ka Thap- 
balong, ki sngap la ka sngap bad iai ialeh 
hi khui, hynrei kata ka ksuid ka iai khie 
biang man la ka sien ba ka kyllon iap, ka j 
ba kham heh kham khlain, ban ia kaba myn- 
shwa. 


(6) Thabalong— Ka ksuid (Thap-ba-long— ka kynja 

khniang barit) 

(7) Spong basaw— Ai nam ai burom. 

(&) Lakhaseng— Kdait khaseng. 




“Paid* paid, paid, lada phi ai spong ba- 
saw ha nga; ngan batai kumno phin lah ban 
pyniap ia ka,” pyfta biang ka Paitpuraw. 

U paidbah u kular ban ai spong basaw 
ha ka Paitpuraw bad hangta ka Paitpuraw 
ka batai bad ong; “Paid, paid, paid, dain da 
ka Lakhaseng da ka Lakhaseng, Paid, paid, 
paid, dung da ka Lakhaseng, da ka Lakha- 
seng, paid, paid, paid, kan lap kan lap.* 

Katto katne na ki paidbah ki thoh ki 
pam ia u kdait Khaseng, ki lit nep bad dung 
lang bafoh baroh ia ka Thabalong. Tang shi- 
phang ka Thabalong ka la thiah i'ap lyntef 
bad ka snam jong ka ka lyngkien halor sla 
Ramew. 

Tang mar shu lap duh ka Thabalong, u 
hynmen u kiew sha jrong ka Jri, u thwiat 
na ka tnat sha ka tnat bad u dung pyniap 
lut bafoh ki khun ki nat, ki kur ki jait jong 
ka Thapbalong. Khatduh u poi ha kawei ka 
kyndong ba bathain jyfwit bha ki tnat. Hangta 
u lap shikynhun ki khun Thabalong kiba ia 
kdup lang khrui shijaka. Mardof u rah la u 
khaseng ban dung pyniap, hynrei ki lyniar 
ki pyrta jam. 

“Map kynrad map ia ngi ki dkoh ki mat- 
lah, map, ngim tip ba la leh hi i mei.” 

U hynmen u peit bad iohi shisha ba dei 
tang ki dkoh bad ki matlah kiba ia shong 
hangta. Kumta um shym pyniap ia ki. 

Ynda haba u hynmen u la hiar na ka 
diengjri, u ai spong saw fa ka Paitpuraw da 
ka snam jong ka Thabalong bad sa sah dak 
saw ka tdong Paitpuraw haduh kine ki sngi. 
Dei naduh katei ka por ba ka Thabalong kam 
don bor shuh halor u khun bynriew namar 
kiba sah symbai dei sa tang kiba dkoh bad 
kiba matlah. 


* * 



Ka Dieng Riteng Mynnar 

Ha kawei ka shong ha ki thain Bhoi, la don 
shisien arngut shipara. U hynmen u kyrteng 
u Kongwieng bad ka para pat ka Rai. U hyn- 
men u long u briew ba dom bieij bad khong 
khong ka jinglong, nalorkata, u long ruh uba 
kuman, uba lalot bad uba sngew hanga mei 
patat. 

Bun na ki para shnong ki isih la u, kumta, 
la u la heh ka rta, pynban u sah lingkur. 

Ka Rai pat, ka long ka briew kaba jai jai 
bad kaba sngewthuh ha bun ki Hang. Ka tip 
kumno ban burom la ki kmie ki kpa, ki paralok, 
para shnong, bad khamtam la la u tnga uba ka 
ieit eh. Ka Rai ka long ka briew kaba trei shi- 
tom. Ha ki por rep, ka rep haba duna kam 
rep, ka ju leit thohdieng sha khlaw bad la ki 
paralok kynthei. 

Ka Rai ka burom bha la la u jong u hyn- 
men, wat la ka don lai ngut ki khun kynthei 
bad pyrshang katba lah ban pynbiang ia ki jing- 
donkam jong u. Man la ka sngi ka ju leit rah 
jasngi ia u sha ka jaka rep, ne sha ka jaka tih 
khnai, namar u ju sngewtynnad bha ban tih 
khnai. 

Ha kawei ka sngi, ka Rai ka leit thoh dieng 
bad la ki paralok kynthei bad ka pynrah artad 
ia ka jasngi na ka bynta jong u Kongwieng, 
hynrei ynda poi ha lyngkha kam shem satia ia u. 
Kumta ka wad ka pyrta shane shatai, pynban ym 



don ba jubab. “Sa nang wan beh maphi nadien 
ngin dang ia kam ma ngi,” pyrta ki paralok 
kynthei jong ka bad ki nang ia jam artad sha 
khmat. 

Ka Rai ka iai wad iai pyrta, khadduh ka 
ioh sngew ia ka jubab kaba wan mih na kawei 
ka dong, ynda ka leit shata, ka shem ba u hyn- 
men jong ka u don hapoh thliew ba u tih khnai. 
Kumta ka ong ha u ba un wan mih bad shim ia 
ka jasngi. Ma u pat u phah ap ia ka namar u la 
jan ioh artad ia uta u khnai. 

“Ale rung lang shapoh; nang khlong khyn- 
dew ma phi, ale ale kloi la jan ioh artad.” 
pyrta u kongwieng napoh thliew. 

Ka Rai ka rung bad iarap khljong khyn- 
dew, kumno re kumno bluit la lait uta u khnai. 
Mar kumta, u hynmen jong ka u tim u tla 
ia ka para bad ha ka jingbitar u bat bad ia- 
leh ban ot ia ka lymbu O jong ka. Bapli ka 
Rai ka lyn'iar hynrei um sngap, u ot la ka 
ot, bad ka Rai ka kyllon iapler ha madan. 

Uta u hynmen khlem jingsngew synei; u 
psem < 2 > la kita ki lymbu, u bam ia lade bad 
u leit rah sha la ka kmie ban ia bam lang 
bad ki pyrsa jong u, kata, ki khun jong ka 
Rai. Ka kmie bad ki ksiew jong ka ki bam 
ia kata ka doh khlem da tip ba dei ka soh 
lymbu. 

Haba ka Rai ka tip briew na ka jingiap- 
ler, ka tah da u kynbat ia ka jingmong Ka 
da iam sngewsih kthang bad phetwir da kaba 



buhrieh ia lade namar la duna ki dkhot met. 
Bapli kam nud paw pyrthei shuh ha khmab 
ki para briew, ka dap tang da ka jingsngew 
lehrain bym ia ryngkat shuh kumba ia long 
lem. 

Khaduh khadwai ka Rai ka leit poi harud 
ka wah Mynnar hangta ka shong shaniah 
jah thait ha ka dieng Riteng. Wei briew ka 
tah dawai kynbat biang bad ka iam kthang ia la 
ka jingshem lanot. 

Balei pha iam?” kren briew ka dieng 
Riteng. 

“Nga iam sngewsih kthang ba nga la shah 
leh bein ha la u hynmen,” bad ka iathuh lut 
baroh kat kaba la jia, nangta ka ud bad ka 
iam biang ia la ka jingshempap, ia la ka 
jingsahnud bad kynmaw i'eit ia ki khun, ia u tnga 
ia ka kmie ia ki kur ki jait bad ki para shnong 
para thaw. “Katto ngan ym lah iohi shuh 
ia ki, bad ki ruh kin ym lah iohi shuh la 
nga.” Ka pyrkhat wei briew bad iam kthang 
kum ban iap noh. 

“Khie leit phai sha la ki khun, sha la u tnga, 
sha la ki kmie ki kpa,” ong ka dieng Riteng 
mynnar. 


(1) Ka Lymbu = Ka buiS 

(2) Psem = Kaba shet hapoh tyndong siej/TangksenU 

(3) Wah Mynnar ™ Ka wah kaba don hajan Tyrso 

(Bhoi) ka wah Umnar. 

“A, ngam lah leit shuh,” ka jubab da kaba 
jaw ummat “nga la rai ban ym leit shuh, nga la 
duna ki dkhot met, ngam ia ryngkat shuh para 
briew, baroh kin iohi lut bad ngan sah ha ka 
jinglehrain,” ka da ring mynsiem jylliew bad 
nguid umbiah da ka jingkthang mynsiem. 

Ka dieng Riteng mynnar, ka sneng ia ka 
ba kam dei ban shu rai kumta, “Ha ka long- 
briew manbriew,” ka ong, “ngi don ka jing- 
sngew, khamtam haba shah lehbein kat ha la u 
hynmen, hynrei ka jingsngewsih nejingsngew- 
bha kan ym lah ban shu neh rta ha ka pyrthei. 
Namarkata, dei ban leit phai noh i'oh ba sa babe 
hadien.” 

“Em ngam lah shuh, nga la rai ban sah 
marwei” ong ka Rai da ka jingkthang mynsiem. 

“Kane ka rai jong phi kan pynjaw ummat 
ia phi shirta, lada phi pynkhein ia ka.'’ La 
maha m ka dieng Riteng. 

“Nga ka shempap, nga la rai tan sah mar- 
wei shirta,” ka jubab khlem da pyns’nong dor 
shuh ia ki ktien ka dieng Riteng mynnar. “Long 
noh ma phi ka Bci, ai jaka sah ia nga, nga 
rai ban shong marwei shirta,” ka kren rai duh 
da ki ummat, bad ka lar < 4 ) da ka sati deng shit.. 

. “Wan” ong ka dieng Riteng da kaba ang 
ba kan ioh rung. Kluk rung ka Rai hapoh 
jong ka dieng. 

K.i kmie ki kpa bad u tnga jong ka Rai ki 
leit wad kylleng, hynrei kim man shem satia ia 
ka. Haba kylli ia ki paralok kynthei kiba ka 
ia leit thoh dieng lang, ki iathuh ba ka leit wad 
i'a la u hynmen. Haba kylli la u hynmen pat 
u ong ba um tip ei ei, Ka shat ka kheifl pat ka 
pyni ia ki dak ki shin ba ka briew ka dang im. 

Man la ka sngi u tnga jong ka u iai leit 
wad, katba ka kiaw bad u kthaw jong u ki ri 
ki sumar ia ki khun bad pyndep ia ki kam ling 
kam sem. Shi tai'ew hadien, u tnga jong ka 
u leit poi ha trai ka dieng Riteng mynnar 
bad namar ba lap ka thngan u shong thait bad 
pyrkhat ban klaht 4 5 6 ) da ki doh na kata ka wah.. 

Ka tnga jong u kaba dang shong bynniaw 
halor ki tnad ka dieng Riteng ka kyndit ban iohi 
ia u tnga jong ka ba u shong ha trai jong kata 
ka dieng. Kumta ka fiynhap pdok hajan jong 
u ia ka sati deng shit jong ka. 

U tnga jong ka u ioh sngew ba don ei ei iba 
hap ha madan bad u iohi i'a ka sati, u shim, u 
peit bad deng ha ka tiduh. “Ka dei ka sati jong 
ka tnga jong nga. Nangno ka wan hap kumto, 
u pyrkhat wei briew bad pynshang la ki khmat 
shane shatai. Hangta u iohi ia ka dur kynthei 


(4) Lar— Kaba kyrsbut, kaba loit. 

(5) Klab — Kbloog dohtbli dohkba 

(6) Ja— Ia nob 

ha trai jong ka thwei, u khmied sha jrong ka 
dieng bad u iohi la ka tnga jong u ba ka shortg 
halor ka tnat dieng “Rai, Ja noh ! balei pha 
shong hangto ?’* 

“Map baieit jong nga, ngam lah shuh ban 
leit,” ka ong. 

“Balei,” u kylli. 

“Nga la pher na ki lok kynthei.” 

“Kumno pher.” 

“Nga lehrain, ba la duna ka met,” ka ong. 

“Ngam sngewthuh, hynrei lada pham leit, 
nga ruh ngam leit shuh,” kren sngewsih u tnga 
jong ka, namar um iohi ba ka la duna shisha 
ka dkhot met. 

“Lada kumta,'’ ka ong “khie leit iathuh 
ia i mei i pa, ki lok ki jor jong nga baroh, ia- 
thuh ia ki ba phi shem ia nga, ong kin wan 
shaw la shai ka sngi ; namar mynta kin ym lap 
shuh ba la jail mict.” 

U tnga jong ka u sngew kmen palat ba u la 
shem ia ka, kumta u mareh sha la iing ban 
iathuh ia kata ka khubor. 

La shai dang step, ki kmie ki kpa ki ialam 
ia ki khun jong ka, bad ia ki lok ki jor ban ia 
leit shaw lang ia ka Rai na ka dieng Riteng 
mynnar. 



m 

Nadub na jngai, ki peit bad i'ohi la ka Rai 
ba ka don ha kliar jong u dieng. Ynda poi 
kham hajan, ki iohi ba ka la sad pynnoh la u 
shfiiuh sha khmat, hynrei kim tip ba ka sad 
pynnoh kumta khnang ban kah la ka jingduna 
ha ka dkhot met. 

*‘0 Bei, ka dieng Riteng mynnar, wei ko 

kani ka dwar.” nam ka Rai. Mar kumta la 

ang ka tnad dieng bad ka rung hapoh, mar ia 
rung hapoh, ka dieng ka dait biang sbiak. Ka 
Rai ka khreh ia ka bam ka dih hapoh ka dieng 
bad ynda la ih, ka nam biang : 

“O Bei, ko dieng Riteng mynnar wei ko 
kani ka dwar,” bad la ang biang ka dieng, kum*- 
ta ka Rai ka mih biang halor tnad dieng bad 
ka bam ka dih. Nangta ka rwai kynud “O Bei 
ko dieng Riteng mynnar wei ko kani ka dwar, 
jirong theng theng, tiban din din.” 

Mar shu rwai kumtei, ka dieng Riteng ka 
lyngkot suki suki haduh ban da poi ha tbian. 
Nangta ka hiar ka kdup ka doh ia la ki khun, 
ka ai ka bam ka dih ia baroh kat kiba wan 
shaw ia ka. 

“Ia keifi ngin leit noh” ong u tnga jong 
ka tang shu dep bam dep dih. 

“Em ngam lah ban leit,” ka jubab sngewsih 

“Balei phim lah, phi dei ban leit,” u ong. 
Ki khun jong ka ruh ki ong “la noh sha 
ting seh mei,” 

Hangta ka Rai ka jaw ummat brup, hynrei 
kam i'athuh la ka daw, ka rwai pynban, “O 
Bei ko dieng Riteng mynnar wei ko kani ka 
dwar, tiban din din jrong theng theng.” 

Mar ia rwai kumne, ka dieng ka ang, bad 
ka Rai ka rung shapoh bad ka dait biang 
slait, ka da jrong da san bad joit bad joit 
haduh ban da long biang kum mynshuwa. 

Ynda ka dieng ka la sangeh ban san, ka 
Rai ka nam biang, “O Bei ko dieng Riteng 
mynnar, wei ko kane ka dwar,” Mar kumta 
ka dieng ka ang bad ka Rai ka mih bad ieng 
halor ka tnat jong ka. 

“Map ko mei ko pa, ko khun ko tnga 
ko lok ko jor,” ka ong, “mynta ngam lah ban 
leit bad phi sha iing, sa wan biang la shai, 
da wer da khut ia u hynmen jong nga. Mynta 
kumne la jan ka miet, te ia pdiang ia la ki 
jainkup jainpiruh. 

Baroh ki ia pdiang la ki jaifikup jaifi pi 
ruh bad ka Rai ka rwai ha ka Bei dieng Ri- 
teng mynnar ba kan ai spah ia kita baroh, 
bad tang shu dep rwai ka kynther ia u tnat 
dieng ba ka shong bad la hap ka spah ka 
hajar bad la dap khung ka jaifikup jaifi pi 
ruh baroh. Nangta ka sa phah noh ia ki ba- 
roh sha la ling bad ka pynkynmaw ba kin 
wan biang ha ka sngi kaba bud da kaba ia- 
lam lang la u hynmen jong ka. 

Ha ka sngi kaba bud, ki kmie ki kpa, ki khltn, 
u tnga jong ka bad ki lok ki jor baroh ki i'a wan 
biang sha ka dieng Riteng mynnar. U hynmen 
jong ka ruh u wan lang da kaba khmih lynti 
ban ioh spah. 

Ha kane ka sngi ruh kum mynshuwa, ka 
Rai ka ai bam ai dih la la ki khun, ki lok ki 
jor ki kmie ki kpa bad kumjuh la u hynmen 
jong ka. Hynrei ynda la dcp bam, kam treh 
ban leit sha la ling, ka rung biang ha ka dieng 
bad ka ai spah biang i'a baroh. Khadduh ka 
ong i'a u hynmen .. “Pdiang sa me Bah kaba 
nga kwah ai tam ha me.” Ma u ruh u tur hajan 
ban pdiang namar ba u la rah tam kawei ka 
jaifi pruh ban ioh tam ka spah. 

Hamar ba u pdiang bad ap bha, ka Rai 
ka kyrdem i'a ka tnat kaba ka ieng. Kata ka 
tnat ka khein tbak bad hap halor ka khlieh jong 
ii, ka da dung prak na ka jabieng bad u kyllon 
lap ha shen. 

Mar ia jia kumta, baroh ki kyndit bad peit 
sah sha ka, hynrei ma ka kam i salia bad ka ong, 

“Mynta to ia leit suk sha la iing> wat la khih 
jingmut, wat ia khuslai shuh na ka bynta u 
hynmen jong nga. Ma u um don hok shuh ban 
im bad ki para briew.” Nangta ka iathuh 
lut kumno ka ju pynbiang ia la u hynmen, katba 
toa u pat u lehbeifl lehkhoh, u lehsat bad pyn- 
lakhlad la ka na ki baroh da kaba u ot ia ka 

soh jymbu jong ka, ka da pyni la ka dkhot met 
ba la duna. 

“Ia ka met lap jong u hynmen jong nga,” 
bthah ka Rai “phim bit ban lum ban lang, ieh 
kan sah hangne, ieh kan pyut kan pyar hangne, 
namar wat la phin lum phin lang, un pyndik 
bad pynduh jait ia phi baroh. Naduh mynta 
un ym sah lang shuh ha i'ing ha sem bad u khun 
bynriew, un sah sha kper sha phrah sha khlaw 
sha btap.” 

“Mei pa baieit” ka bteng “to ri to sumar 
bha ia ki khun jong nga. Khun baieit to leit 
suk, phi ki paralok kynthei jong nga to wat 
sahnud shuh ia nga. Naduh mynta ka sngi. 
Ka spah ka hajar ba la ai ha phi, kan biang ba 
phin ia im suk. Phi ruh u tnga ba nga ieit eh 
to leit suk, namar nga la rai ha khmat ka Bei 
ka dieng Riteng Umnar ba ngan sah noh marwei 
shirta ha ka.” Bad ka da jaw ummat brup shi 
brup katba ka khublei khadduh ia ki. 

Ki kmie ki kpa, ki khun, ki lok ki jor baroh 
ki jaw ummat lem bad leit phai sha la shnong 
da ka jingsngewsih kthang. Hynrei u tnga jong 
ka u iam bad jaw ummat khlem khih, u bitar 
haba u tip ia ka jingleh u Kongwieng. Bad 
u pait dohnud ban iohi ba ka tnga baieit jong 
u ka la duna ki dkhot met. 

“Ja noh sha ling sieh baieit jong nga,* u 
ong, “wat khuslai Ia phi duna ka dkhot met, 

phi dei hi ka tnga baieit jong nga. Ale hiar, 
ale ngin ia leit noh, pyrkhat ia nga, pyrkhat 
ia ki khun. Ale baieit ale hiar.” 

Hynrei leh noh ei, la u khroh da kumno 
kumno ruh, kam treh hiar shuh, ka ong ba 
ka la rai. Ma u pat ba u ieit eh la ka, u ongS 
“Lada phim leit, nga ruh ngan sah duh hangne 
ha trai jong une u dieng, phi tip hi ba ngam 
lah ban im khlem ma phi.” 

Ka Rai ka sngap la ka sngap, hynrei 
ynda haba ka iohi ba um leit wat lada la kem 
iongrein, ka ong “Baieit eh, phi tip ba nga 
ieit eh ia phi, ia ki khun, ia i mei i pa, nga 
ruh ngam sngewlah ban im khlem ma ki, hynrei 
ngam banse. Nga la duna ki dkhot met, bad 
nga la rai ban sah marwei ha kane ka jaka 
bad ka Bei dieng Riteng mynnar.” Ka da iam 
sngewsih kthang bad sngew myllung palat ia 
ka jingieit hok u tnga jong ka. 

“Phi rai ban sah marwei, phi leh beifi ia 
nga. Mynta shano pat ngan leit ?” U kren 
kut lad. 

“Nga la iathuh Ta baroh bad phi ruh phi la 
ioh sngew ba nga la kren shai. Nga la rai ban 
sah nch marwei ha kane ka dieng, namarkata, 
lada phi kwah ban sah bad nga, ban ia long 
biang shitnga, to iathuh ia nga aiu phi lah ban 
kylla la lade,* 

“Nga te nga lah tang ban kylla Klew, lait 
Cangta fagam tip ngam nang.” U ong. 

“To kylla noh kata.” Ka ong 

U tnga jong ka ruh ba u ieit eh la ka, u 
kylla Klew noh. “Her kein baieit, her sha nga, 
ale, ale,” ka ong bad piar la ki kti. 

U tnga jong ka u kynthlap la ki thapniang 
bad u pyrshang ban her sha ka, hynrei um kot, 
tang shu poi hajan jong ka, u tlot bor bad hap 
pduk sha tbian. “A ko baieit, ngam lah poi du 
sha phi.” u ong. 

“Pyrshang biang sa shisien ale” ka ong. 

U tnga jong ka u pyrshang biang katba don 
la ka bor baroh, hynrei tang shu poi hajan jong 
ka um lah kyrda, u hap biang sha tbian, bad 
shiphang u shu khmied sah sha la ka tnga. 

“Nga lohi ba phi tloh baieit jong nga, 
shong tbait shipor bad pyrshang biang, nga ruh 
ngan iarap lem ia phi.” Ka ong da kaba shong 
bad peit ieit la u khnang ba un ym duh jing- 
kyrmen. 

U tnga jong ka u shongthait shipor, nangta 
u pyrshang her biang sha ka, ka ruh ka ap ban 
kynrup la u. Hamar ba u poi hajan, ka kynrup 
traid na u shyrtong fiiuh khlich bad u loh de 
ban poi top ha ka tnat ba ka shong. Sa shisien 

pat ki ia im suk im sain baroh shitnga ha ka 
jingiaieit kaba tang ma ki hi ki lah ban batai. 

Ka met Tap jong u hynmen jong ka, ka pyut 
bad shong ksain, suki suki ka lut bad la mih 
da kawei ka jait khniang kata pah wieng wieng 
wieng khamtam ha ka por synrai. Naduh kata 
ka por, ki khot !a kata ka khniang da ka 
kyrteng jong u hynmen jong ka, u Kongwieng. 
Ka Niangkongwieng kam ju shong lang bad ki 
khun bynriew, hynrei ka shong ka sah sha 
khlaw sha btap sha kper sha phrah. 

Ha kawei ka por, la don kawei ka sim kaba 
hiar khyndew tang shisien shisnem, kata dei ka 
Syrlai -ni-dem( ? ) . Ha kawei ka por ka Syrlai-ni- 
dem ka her bad leit dem ha ka dieng Riteng 
mynnar bad ka iathuh khana bad pynbhih pyn- 
bhang ia u tnga ka Rai shaphang ki jhur ba 
bang bathiang kiba u khun bynriew u rep. 

Ki khana ka Syrlai-ni-dem ki pynlong ia u 
tnga ka Rai ban sngewkwah bam pyngngad, 
khamtam haba ka wer ia u ban ia leit kheit jhur 
lang, u sngew shongshit katta katta bad mar- 
dor u iathuh ha la ka tnga. 


(7) Syrlai-ni-dem Ka sim ba kbam rit kbyndiat la ka 
Paitpuraw. Ka rong jong ka ka long 
kum ka rong nei. Haba ka laid ha 
madan u tdong jong ka u kbih nied 
nied. 

Ka tnga jong u ruh ka shah sngewbha 
ba un leit natriar ka sngew synei eh ba u la 
shu shong sah ha uta u dieng naduh ka por ba 
u kylla Klew. U tnga ka Rai u rah da ka muna 
kaba heh khnang ban loh wallam khambun u 
u jhur ban ioh ia bam lang bad la ka tnga, 

U tnga ka Rai bad ka Syrlai-ni-dem, ki 
pyiar bad siangdiar la ki thapniang da kaba noh 
arsut sha ka lyngkha jong ki briew. Ka Syrlai-- 
ni-dem ka la dap pla tang shiphang, wat la 
ka kheit tang ki kliar ki kliar namar ka rah 
da ka muna rit, hynrei u tnga ka Rai, wat la 
u syllad bad kdiah naphang lin um lah ban 
pyndap kloi namar ka muna jong u ka heh, 

“La dep’' pyrta ka Syrlai-ni*dem. 

“Ym pat dep” jubab u tnga ka Rai namar 
ki i'a kheit la ka jong ka jong ka lum. 

Ka Syrlai*ni-dem ka shu shong ap la u, 
hynrei man ka sien ba ka kylli la u la dep ne 
em. U tnga ka Rai u iai jubab, “Ym pat dep.’' 

Ynda la janmiet, ka muna u tnga ka Rai 
ka da dap. Kumta baroh arngut ki her sha 
lakajaka sah. Ka Syrlai-ni-dem ka her beit 
thiaw sha kliar ka dieng Riteng mynnar, hynrei 
u Klew um lah poi satia sha kliar, u hap shi hap 
sha tbian. Shiban ba ka dieng ka la kham 
jrong ban 7a kaba ka long ha ka por ba u dang 
her nyngkong eh mynba u kylla Klew, shiban 
pat ba la khia eh ka muna heh jong u. 

Ka tnga jong u ka !ai pyrshang ban kynrup 
ia u, hynrei kam kot, namar um lah kynting 
la lade sha jan jong ka. Marwei ka sngew duh 
jingkyrmen. Liak ka kynmaw i'a ka jingsneng 
ka dieng Riteng mynnar mynba ka shim la ka 
rai ha ka por ba ka jingkthang mynsiem ka 
taplup la ka, ka rai ba kan sah marwei. Ka 
sur jong ka dieng Riteng mynnar ka sawa kum- 
ba tied da u pyrthat “ Kane ka rai jong phi 
kan pynjaw ummat ia phi shirta ” 

Shiphang ka sngew la balong ngit, mynta ka 
sngewthuh ba kam bit ban shim la kano kano ka 
ka rai ha ka jingim briew ha ka por ba ka tip 
briew kam don. Wat la katta kam duh jingkyr- 
men, ka pynlaw la ka mynsiem bad ka ong; Pyr- 
shang biang, pyrshang biang, sei lut ka bor ka 
buit, wat ieh ia nga ban jynjar marwei.” Ka da 
kyiuh bad kyndeh mynsiem da ka jingsyier bad 
sngew duh jingkyrmen ioh u tnga baieit jong ka 
um lah poi shuh sha ka. 

Sa shisien pat u tnga ka Rai u pyrshang 
kynting biang la lade katba lah la ka bor bad 
tiap u poi haduh jan jong ka. Ka ruh ka shim 
na u shyrtong fiiuh khlieh, hynrei ba la khia 
than ka muna, sloit tang u shyrtong fiiuh khlieh 
bad u tnga jong ka u hap biang pduk sha sla 
khyndew. 

Hangta u tnga jong ka u shong sah shiphang 
ha madan ba la tyrsaifi ka met na kata ka jing- 
hap. Mynta u sngewthuh ba un ym lah shuh 

ban poi sha la ka tnga baieit. U shyrtong niuh 
kblieh uba long tang ma u ka lad ba ka tnga 
baieit jong u kan loh tan ia u sha ka u la sloit. 

“A ka kupar jot” u pyrkhat. Nangta u 
khmied sha la ka tnga kaba shong thapngab da 
ka ba bat sah ia u shyrtong niuh khlieh jong u. 

“Baieit eh jong nga” u ong “katto la kut, 
sha phi ngam ym lah shuh ban poi....ka nusip 
kam shah ia ngi ban ia im ia iap ryngkat.... 
Lada ngan sah hangne, ki mrad kin bam 
shngiam ia ka doh jong nga. Ban kylla briew 
biang, ngam lah shuh. Khublei baieit eh, khu- 
blei.” Bad ki ummat ki tuid sted ha ki ngab 
jong u katba u kren. 

“Map ia nga , map baieit eh,” ka pan map 
ia Tam, “ngam tip ba kan poi kat shaduh 
kane ka jingjia. Nga ieit ia phi kumba phi ieit 
ia nga, dei na ka daw ka jingieit ba nga 
la pynkhein la ka rai ban sah marwei shirta, 
dei na ka daw ka jingieit ba nga phah ia phi 
ban kylla Klew khnang ba phin don barabor 
bad nga, hynrei....hynrei ka nusip jong nga, 
ka jingiapan jong nga ka poi shaduh kane ka 
apot. Map baieit eh map. A, ngan ym lah ban 
peit bad ngam kwah phin shah patar pyn'iap sa 
ha ki mrad khlaw....waw....shano kumne ia nga.... 

U Klew u sei bor bah katba lah, u kynting 
poifi shaduh sha jan jong ka tnga jong u “Khu- 
blei baieit eh khublei” u ong bad noh arsut kat 
sha ba ki thapniang jongu ki lah ban kit iau. 

Ra tnga jong u ruh ka pyiaf la ki kti kum 
ban kynthup khadduh la u, hynrei um kot ban 
poi, u noh arsut pynban thiaw sha ka lawbah 
lawsan khlem da lohi shuh ia u. Marwei ka 
Rai ka iam kthang bad kam bam kam dih, 
khadduh ka iap ha dieng Riteng mynnar da 
kaba kdup i'a u shyrtong niuh khlieh jong u tnga 
baieit jong ka. 


* # ★ 





J MALAY A iTATE 



Ka Maloi Khlieh U Syiem Syad Lukhmi. 

Hyndai u syiem Syad Lukhmi u synshar ’ia 
ki thain kiba don shaphang mihngi na ka raid 
Nonglyngdoh. Une u syiem u don ka jingthmu 
ban klun ia ka raid Nonglyngdoh. Kumta u 
wad lad kumno un ioh dong ban dakhol ia ka. 
Ha kata ka por, u nong synshar ia ka raid 
Nonglyngdoh dei u syiem Wan Marin bad ki 
harwait (khlawait) ba pawnam ka raid ki long 
u Wan sangot bad u Ksha sangot kiba ia long 
shipara na ka jait Marin. 

Ha shwa ban poi ka leh niam Sajer, u syiem 
Syad u hukum ia ki Nonglyngdoh ba ki dei 
ban ia mih leit prat lynti ia ki jaka leh niam 
ka hima jong u. Da kata ka buit u pyrkhat ban 
ioh daw ban hiar thma ia ki lada kim ia mih 
soi lynti kat kum ka jingkwah jong u. Ki 
Nonglyngdoh ki sngewthuh ia ka ka jingthmu 
ba sniew u Syad, kumta kim pynpaw pyrshah 
eiei ia ka hukum jong u, ki ia mih paidbah 
pynban bad ia soi lynti la kumba ki kohnguh 
suk mynsiem ia u. 

U syiem Syad u sngew tynnad shibun ban 
iohi ba ki Nonglyngdoh ki pyndem ia lade ha 
ka hukum jong u, hynrei ha ka juh ka por 
u sngewthuh shai ruh ba un ym lah ban synshar 
suk ia ki lymda u ioh ban pyniap la u Wan 
sangot bad u Ksha sangot. Da ka jingthmu ban 
ioh pyniap ia ki, u syiem Syad u khot sngewbha 
ia ki Nonglyngdoh ban ia wan sha ka leh niam 
Sajer jong u, ha ka juh ka por pat, u bthah 
lypa ia la ki jong ki briew ba kin pyndih kiad 
ia u Wan bad u Ksha haduh ba kin da buaid bha 
khnang ba un ioh pyniap ia ki. 

Ha ka sngi Shad sngi, kata ka sngi ba laika 
leh niam Sajer, ki Nonglyngdoh ki leit sha’ka 
niam u syiem Syad ban ia bam i'a dih sngewbha 
bad ynda janmiet ki leit phai noh sha la ka raid, 
hynrei u Wan bad u Ksha ki sah bad ki briew 
u Syad ha ka Nongbah jong u. Ki da leh myn 
ia dih buaid bad ki briew u syiem Syad ruh ki 
iai theh shi iai theh kiad ha ki jhoh ( tyndong 
siej) jong ki. Te ynda la miet bha, u syiem 
Syad u wan i'a shong kai bad i'a dih lang bad ki. 
Te kine baroh ar ngut shipara ki sdang ban ia 
phawar buaid kumne : 

“Shad kynjer kynjer 
Te la shad kyndir kyndir 
Te to ap la tu ro syir 
Shad kynjai kynjai 
Te ap la tu jan shai 
O ho ho o ho ho hai.” 

U syiem Syad um sngewthuh ba ka phawar 
jong kl ka dei ka pharshi ba ynda jan shai 
kan don ka jingiapam, u nang tharai ba ki shu 
phawar buaid bad u iaroh. “Ade ! kaba bang 
kaba bang to phawar to phawar, ai kiad ai 
kiad shuh.” U da ai dak ia la ki briew ban 
ai kiad shuh shuh ia ki. Ki briew u syiem ruh 
iai theh kiad shuh bad u Wan bad Ksha ruh 
ki leh mynleh kum kiba ia dih sngewbha khlem 
jingpyrwa. 

Ynda la jan shai, u syiem Syad u rung sha 
la ka iing niam ban shim la ka waitlam da kai 

jingthmu ban pam pyniap noh la ki, hynrei 
baroh ar ngut shipara ki la husiar lypa bad 
u Ksha u bud na dien u syiem ; u da shim la 
lea waitlam ba u la buh rieh lypa. H&mar 
ba u syiem Syad u tare la ka wait, u Ksha 
u pam kynsan shiwait la u. Poin kynthih stet 
u syiem Syad sha jrong bad ka wait u Ksha 
ka ioh pam shalep tang ia ka lbong. Ha ka 
juh ka por u syiem Syad u pam kylla ia u Ksha ; 
namar ma u ruh u dei u khlawait ba pawnam 
bha. Mar kumta, wan rung sa u Wan bad la 
ka waitlam ha kti. U syiem Syad um sngew 
lah shan ba la mynsaw bad u kynthih bak sha- 
lor tnum ling bad phet lap ha ka jingdum 
ka miet. U Wan u beh sia nadien. U Ksha ; 
wat la u la mvnsw ; um aili, u beh lang nadien 
bad da ka jingi'akdong lang baroh shipara, u 
Wan u ioh ban khrai ia ka khlieh u syiem 
Syad. 

U Wan bad u Ksha ki leit rah ia ka khlieh u 
syiem Syad sha u syiem Wan Marin uba pdiang 
burom ia ki da ka jingkmen. Kat kum ka riti ka 
dustur u Hynniewtrep, u syiem Wan u tyrwa la 
ka jingai sngewbha ba kin jied kat katba ki 
sngewbit, la ki mon ka ksiar ka rupa, ka khyn- 
dew ka shyiap ne ka pynthor ka hali. Dei tang 
ynda la monjur ia ka jingai sngewbha ba yn sa 
pyndep ia ka niam ka rukom kaba ia dei bad 
ka ’lei-khyrdop ’lei-kharai, ka tawiar ka taw- 
kan bad yn sa lah ban sieh ban wah ia ka khlieh 
ki nongshuh ha ka duwan ka phlong mihngi 
sepngi kaba don ha khyrdop shnong. 

U Wan bad u Ksha kirn treh Ta ka iingtyrwa 
u syiem Wan, kim treh ksiar rupa, treh khyndew 
pynthor hali, pynban ki pan da ka khlieh u syiem 
Syad ban sieh kpong ha la Ting. Kumta u syiem 
Wan Marin u ai ha ki da ka khlieh u syiem 
Syad bad ki leit rah i'a ka sha la ling. Ka It, 
ka para jong ki ; kam treh ba kin Ta sieh 
kpong ha ka Ting jong ka, ka da pynpaw ba 
kam sngew myntoi ban Toh Ta ka Kpong ka 
Phali, kumta ki leit rah noh sha ling ka Tung ; 
namar ka ruh ka dei ka para jong ki. Haba 
u Wan bad u Ksha ki tyrwa ha ka, ka Tung ka 
ong : 

“Te kumno ko leh para shynrang, io ong 
nga myrleh te k umno ko leh nga, me te la toh 
me la para shynrang te, ka spong syir ri la toh 
me ka spong ni rei te la i'oh me te, la ioh ka 
lad me te kumno leh nga te, rem ka Spong rem 
ka Phali i, te buh ka se khei me para shyn- 
rang, seh ka khei.” 

Hangta u Wan bad u Ksha ki sa toh ban 
sieh Kpong Ta ka khlieh u syiem Syad. la kane 
ka maloi khlieh u syiem Syad la thain pynityn- 
nad da u rimet bad la leh niam kyrpang bad 
pynlong ka jingtap Ta u Klongkhaw. Kane ka 
maloi khlieh ka dang don. Kiba bat i'a kane ka 
moloi khlieh ki dang leh niam haduh mynta. 


★ * * 




